 Ìgbéyàwó Ọmọọba Ìlẹ Gẹẹsì Harry àti ìyàwó rẹ yóò wáyé lọla Bí ìmúrasílẹ ìgbéyàwó náà ṣe n kásẹ nlẹ di ọjọ Àbámẹta báyìí, kò tíì sí ẹni tí yóò dúró gẹgẹbíi bàbá ìyàwó ni ibi àyẹyẹ náà, tí yóò wáyé ni ilé ìjọsìn St. George. Ìyawó ọla, Meghan Markl,e gbé àtẹjáde kan síta ní Ọjọbọ pe bàbá òun, Thomas Markle, kò ní lè wá sí ibi ìgbéyàwó náà, kó bàá lè tọjú ara reẹ. A gbọ pé ìyá ìyàwó Doria Ragland, yóò lọ kí Ọbabìnrin Elizabeth fún ìgbá kínní lónìí. Àwọn iròyin tì ẹ leè ní ìfẹ síí: Ní báyìí ná, wọn ti gbé fọtò àkàrà òyìnbó tí ọgọrùń mẹfà àwọn àlejò Ọmọọba ilẹ Gẹẹsì, Harry àti ìyàwó rẹ, Meghan Markle yóò jẹ, ní ibi ìgbéyàwó wọn ti yóò wáyé lọla jáde báyìí. Claire Ptak ń ṣiṣẹ lórí àkàrà òyìnbó náà Fọtò náà ṣe àfihan Claire Ptak, tó ń ṣiṣẹ lórí àkàrà òyìnbó náà nínú ilé ìdáná ààfin Ọbabìnrin Elizabeth, ti a mọ sí Buckingham Palace ni ọjọ Ọjọbọ. Ọjọ márùń ni la gbọ pe Ptak àti àwọn òṣìṣẹ rẹ mẹfà ti ń ṣiṣẹ lórí àkàrà òyìnbó náà. The cake is being decorated with a white, elderflower Swiss meringue buttercream Ìrọ-kẹkẹ ti gbode kan ní ilẹ Gẹẹsì ní báyìí tí ìgbaradì ti dé ojú ọgbagadè fún ìgbeyàwó Ọmọọba ilẹ Gẹẹsì, Harry àti ìyàwó rẹ, Meghan Markle. : Ìgbéyàwó Ọmọọba: Ọjọ márùn-ún ni wọn fi se àkàrà òyìnbó 